armvectores/hy_wikipedia_2023 huggingface dataset:
Ֆերենց Հելբինգ

Ֆերենց Հելբինգ (հունգ.՝ Helbing Ferenc, դեկտեմբերի 25, 1870(1870-12-25), Նովե Զամկի, Սլովակիա - հունվարի 28, 1958(1958-01-28), Բուդապեշտ, Հունգարական Ժողովրդական Հանրապետություն), հունգարացի գրաֆիկական նկարիչ, վիմագիր, գեղանկարիչ, պատկերազարդող, մանկավարժ։


== Կենսագրություն ==

1892 թվականին Ֆերենցը սկսել է գեղարվեստական գործունեությունը։ Սկզբում զբաղվել է վիմագրությամբ, այնուհետև ուսումնասիրել է գրաֆիկան և կիրառական արվեստ, աշխատել է տպարանում։
Հետագայում նա զբաղվել է գրաֆիկական ձևավորմամբ և պատրաստել մի քանի խոշոր պաստառ կլասիցիզմի և էկլեկտիզմի ոճով՝ օգտագործելով պլաստմասսա, դասական ձևավորում և ոսկյա կամ ներկված ֆոներ։
1906 թվականից Հելբինգը դասավանդել է գրաֆիկայի դպրոցում, այնուհետև կիրառական արվեստի դպրոցում (1910 թվականից) և Գեղարվեստի ակադեմիայում (մինչև 1936 թվականը)։ 1927-1936 թվականներին ղեկավարել է կերպարվեստի դպրոցը։
Ժամանակի ընթացքում մշակել է սեփական գրաֆիկական ոճը, ինչի շնորհիվ դարձել է հունգարական կերպարվեստի առավել հայտնի ներկայացուցիչներից մեկը, եղել է հունգարական առևտրային գրաֆիկայի առաջնամարտիկը։
Եղել է նաև գրքի նկարազարդող, գեղանկարիչ, բազմաթիվ պաստառների, փոստային նամականիշների հեղինակ։ Նա ստեղծել է վիտրաժներ և ֆրեսկոներ (օրինակ՝ Լիլաֆյուրեդի Palace Hotel-ում, Միշկոլցի հյուրանոցում)։
Նրա հեքիաթային, մոդեռն ոճի խորհրդանշական ստեղծագործությունները նման են Վիեննական սեցեսսիոնիզմի ավստրիացի և հունգարացի վարպետների աշխատանքներին։ Նրա որոշ գործեր բավականին էրոտիկ են, ներկայացնում են դիվային կնոջ իդեալական կերպարը, ինչը շատ տարածված էր այդ ժամանակաշրջանում։ Իր գրաֆիկական աշխատանքների, նկարազարդումների, գրքապիտակների, էքսլիբրիսների մեջ նկարիչը հաճախ է օգտագործել ճոխ զարդարանքներ և ծաղկային մոտիվներ։ Նա նկարել և ձևավորել է բազմաթիվ հունգարական թղթադրամներ։
Ֆերենց Հելբինգը մի քանի արդյունաբերական և տպագրական մրցույթների մասնակից է, կիրառական արվեստի և գրաֆիկայի բնագավառում բազմաթիվ հունգարական և արտասահմանյան մրցանակների դափնեկիր։ Նրա որոշ աշխատանքներ այժմ կարելի է տեսնել Հունգարիայի ազգային պատկերասրահում։


== Ծանոթագրություններ ==


== Արտաքին հղումներ ==
Helbing Ferenc(հունգարերեն)
Չայկովկա (գյուղ, Վոլչանսկի շրջան)

Անվան այլ կիրառումների համար տե՛ս՝ ՉայկովկաՉայկովկա (ուկրաիներեն՝ Чайківка), գյուղ Ուկրաինայի Խարկովի մարզի Վոլչանսկի շրջանում։ Հիմնադրվել է 1870 թվականին։
2001 թվականի տվյալներով Չայկովկա գյուղում բնակվում էր 45 մարդ։ Բնակավայրը զբաղեցնում է 0,095 կմ² տարածք։ Բնակչության խտությունը կազմում էր 473,68 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Զոլոտիե Պրուդի

Զոլոտիե Պրուդի (ուկրաիներեն՝ Золоті Пруди), գյուղ Ուկրաինայի Դոնեցկի մարզի Ալեքսանդրովիում։
2001 թվականի տվյալներով Զոլոտիե Պրուդի գյուղում բնակվում էր 746 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վիկտոր Ազատյան

Վիքիպեդիայում կան հոդվածներ  Ազատյան ազգանունով այլ մարդկանց մասին:Վիկտոր Գրիգորի Ազատյան (հուլիսի 17, 1928(1928-07-17), Թիֆլիս, ԱԽՖՍՀ, ԽՍՀՄ - հուլիսի 20, 2000(2000-07-20), Երևան, Հայաստան), հայ բժիշկ, սրտավիրաբույժ։ Բժշկական գիտությունների դոկտոր (1986), պրոֆեսոր (1988):


== Կենսագրություն ==
Վիկտոր Ազատյանը ծնվել է 1928 թվականի հուլիսի 17-ին, Թիֆլիսում։ 1947 թվականին ավարտել է միջնակարգ դպրոցն ու ընունվել  Երևանի բժշկական ինստիտուտ, որն ավարտել է 1953 թվականին։ Աշխատանքային գործունեությունը սկսել է ՀԽՍՀ Նոյեմբերյանի շրջանից, եղել  վիրաբուժական բաժանմունքի վարիչ, այնուհետև՝ շրջանի գլխավոր բժիշկ։ 1959 թվականին ավարտել է Երևանի պետական բժշտական ինստիտուտի կլինիկական օրդինարտուրան։ 1966-1974 թվականներին եղել է Սրտաբանության և սրտային վիրաբուժության գիտահետազոտական ինստիտուտի սրտի ձեռքբերովի արատների բաժանմունքի վարիչ, 1974-1993 թվականներին` Ա. Միքայելյանի անվան վիրաբուժության ինստիտուտի սրտային վիրաբուժության բաժանմունքի վարիչ, 1975-1978 թվականներին միաժամանակ, ինստիտուտի փոխտնօրեն։
Լինելով նշանավոր սրտաբան, գիտնական և հասարակական գործիչ, ակադեմիկոս Ալեքսանդր Միքայելյանի ուսանողը և առաջին օգնականներից մեկը՝ Ազատյանը մեծ դեր է խաղացել Հայաստանում սրտային վիրաբուժության զարգացման գործում։
Աշխատանքները վերաբերում են սրտի բնածին և ձեռքբերովի արատների վիրաբուժական բուժման, սրտի արատների ժամանակ արյան շրջանառության ախտաբանության տարբեր հարցերին։


== Երկեր ==
Սիրտ-անոթային համակարգի հիվանդությունների վիրաբուժական բուժումը, 1982, տիտղթ. (խմբ.՝ Վ. Գ. Ազատյան)։


== Ծանոթագրություններ ==
Ուժաչափություն

Ուժաչափություն, էրգոմետրիա (հունարեն՝ աշխատանք և մետրիա), առանձին մկանների և մկանախմբերի (ձեռքի, ոտքի) աշխատունակությունը և ֆիզիկական ծանրաբեռնվածության ժամանակ օրգանիզմում ֆունկցիոնալ փոփոխությունները չափելու մեթոդ։ Իրականացվում է հատուկ սարքերով (ուժաչափ)։ Կիրառվում է հիմնականում սպորտային ֆիզիոլոգիայում և բժշկության մեջ։
Խոզիքենդ

Խոզիքենդ, գյուղ Արևելյան Հայաստանում, Կարսի մարզում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Յիսայ

Յիսայ, (Յիսայ Հռոմկլացի, ծ. և մ. թթ. աևհտ), Հիսայ, 15-րդ դարի վերջ – 16-րդ դարի առաջին կեսի ճարտարապետ։ Ապրել և ստեղծագործել Է Հալեպում։ Անունը և կառուցումները հիշատակված են Հալեպի Սբ. Քառասուն Մանկունք եկեղեցում պահվող ձեռագրերում (Հայսմավուրք, 1536, Զեյթուն (Կիլիկիա), № 71 Գանձարանի ոտանավոր-հիշատակարան՝ 1500)։ Ըստ պահպանված վկայությունների՝ Յիսայը 1499 թվականին նորոգել է Սբ. Քառասուն Մանկունք եկեղեցու «հնագույն սեղանը», ապա շինել խորաններ, եկեղեցու շուրջը՝ խցեր, հյուրատուն, սենյակներ, ամառանոց և այլն։
Հռչակվել է Հալեպի նշանավոր ճարտարապետ։


== Ծանոթագրություններ ==

Բարխուդարյան Ս.. Միջնադարյան հայ ճարտարապետներ և քարգործ վարպետներ, Ե.. 1963, Էջ 107-108։
Տոհվռի (գյուղ, Պեռստի շրջան)

Անվան այլ կիրառումների համար տե՛ս՝ ՏոհվռիՏոհվռի (էստ․՝ Tohvri), գյուղ Էստոնիայի Վիլյանդիմաա նահանգի Պեռստի շրջանում։
2011 թվականի տվյալներով գյուղում բնակվում էր 72 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Գրեգորի Մալլե

Գրեգորի Մալլե (ֆր.՝ Grégory Mallet, մարտի 21, 1984(1984-03-21), Ռյուեյ-Մալմեզոն), ֆրանսիացի օլիմպիական լողորդ։


== Կարիերա ==
2006 թվականին Բուդապեշտում մասնակցել է Լողի աշխարհի առաջնությանը, իսկ 2008 թվականին Էյնդհովենում մասնակցել է Լողի Եվրոպայի առաջնությանը։ 2007 թվականին Մելբուռնում մասնակցել է Ջրային սպորտաձևերի աշխարհի առաջնությանը։ 2009 թվականին Հռոմում մասնակցել է Ջրային սպորտաձևերի Եվրոպայի առաջնությանը։ 2011 թվականին Շանհայում ընթացող Ջրային սպորտաձևերի աշխարհի առաջնության ժամանակ դարձել է 4 × 100 լողի ֆրիսթայլ մարզաձևի հաղթող։
Մալլեն Ֆրանսիայի օլիմպիական հավաքականի կազմում մասնակցել է 2008 թվականի ամառային օլիմպիական խաղերին, որտեղ տղամարդկանց օլիմպիական թիմի կազմում դարձել է արծաթե մեդալակիր՝ հանդես գալով տղամարդկանց 4 × 100 լողի ֆրիսթայլ մարզաձևում։ 2012 թվականին Լոնդոնի ամառային օլիմպիական խաղերի ժամանակ դարձյալ մասնակցել է եզրափակիչ մրցավազքին, որտեղ տղամարդկանց օլիմպիական թիմի կազմում կրկին դարձել է արծաթե մեդալակիր՝ հանդես գալով տղամարդկանց 4 × 100 լողի ֆրիսթայլ մարզաձևում։


== Ծանոթագրություններ ==


== Արտաքին հղումներ ==
Պաշտոնական կայք էջ Archived 2019-11-04 at the Wayback Machine.
Մ.թ.ա. 506


== Դեպքեր ==


== Ծնունդներ ==


== Մահեր ==
Ստարոբիրյուչևո

Ստարոբիրյուչևո (ռուս.՝ Старобирючево, բաշկիրերեն՝ Иҫке Бүрес), գյուղ Ռուսաստանի Բաշկորտոստան հանրապետության Նուրիմանովսկի շրջանի կազմում։
Բնակչությունը 2009 թվականին գրանցված տվյալներով կազմում էր 215 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արգանդի արտանկում

Արգանդի արտանկում, սովորաբար առաջանում է կոնքի հատակի՝ կնոջ ներքին սեռական օրգանները բնականոն դիրքում պահող մկանների տոնուսի իջեցման կամ դրանց ամբողջականության խախտման (օրինակ՝ ծննդաբերության ժամանակ շեքի պատռվածքի) դեպքում։


== Պատճառներ ==
Արգանդի և դրա հետ մեկտեղ հեշտոցի արտանկմանը նպաստում է արգանդի կապանային ապարատի և որովայնի առաջային պատի մկանների թուլացումը։ Սկզբում կինը գանգատներ չի ունենում, այնուհետև, եթե հիվանդությունը չի բուժվում, այն աստիճանաբար խորանում է։ Առաջանում են որովայնի ստորին հատվածի, գոտկատեղի, պոչուկի ձգող ցավեր, հետագայում խանգարվում է միզարձակումը (հազի, ֆիզիկական ծանրաբեռնվածության ժամանակ նկատվում է լրիվ և մասնակի անմիզապահություն), առաջանում է փորկապություն։


== Հետևանքներ ==

Արգանդի լրիվ արտանկման ժամանակ միզարձակումը դժվարանում է։ Այդպիսի հիվանդների ընդհանուր վիճակը վատանում է, նրանք երկար ժամանակ դառնում են անաշխատունակ։
Մանկածնության տարիքի կանանց արգանդի և հեշտոցի արտանկման ժամանակ կարելի է կատարել վիրահատություն, որով պահպանվում է հղիության և ծննդաբերության հնարավորությունը։ Վիրահատության հակացուցումների դեպքում երբեմն խորհուրդ է տրվում կրել արգանդային օղեր, որոնք ընտրում է միայն բժիշկը կամ մանկաբարձը։ Արգանդային օղեր կրելիս անհրաժեշտ է կատարել (բժշկի նշանակմամբ) ամենօրյա ներլվացումներ վարակազերծող լուծույթներով և գինեկոլոգի կանոնավոր զննումներ (ամիսը 1 անգամ)։


== Կանխարգելում ==
Արգանդի արտանկման կանխարգելման համար հարկավոր է ժամանակին կարել ծննդաբերության ժամանակ առաջացած պատռվածքները, ինչպես նաև պահպանել հետծննդյան շրջանի ռեժիմը։ Հատկապես հակացուցված է լարված ֆիզիկական աշխատանքը։ Հղիության ժամանակ, բժշկի խորհրդով, անհրաժեշտ է ընդհանուր կազդուրող մարմնամարզության հետ մեկտեղ կատարել կոնքի հատակի և որովայնի առաջային պատի մկաններն ամրապնդող հատուկ վարժություններ։


== Ծանոթագրություններ ==
Միքայել Հրեշտակապետ եկեղեցի (այլ կիրառումներ)

Միքայել Հրեշտակապետ անվանումով հայտնի են հետևյալ եկեղեցիները.

Միքայել Հրեշտակապետ եկեղեցի (Կամենոլոմնի)
Միքայել Հրեշտակապետ եկեղեցի (Պոզդնեևկա)
Կուգարչի (այլ կիրառումներ)

Կուգարչի, կարող է վերաբերել՝

Կուգարչի - գյուղ Ռուսաստանի Բաշկորտոստան հանրապետության Զիանչուրինսկի շրջանի կազմում։
Կուգարչի - գյուղ Ռուսաստանի Բաշկորտոստան հանրապետության Կուգարչինսկի շրջանի կազմում։
Վելիլյա

Վելիլյա (իսպ.՝ Velilla), մունիցիպալիտետ Իսպանիայում։ Գտնվում է Վալյադոլիդ պրովինցիայում (Կաստիլիյա և Լեոն ինքնավար մարզում)։ Մունիցիպալիտետը գտնվում է Տերրա դե Կամերոս շրջանի կազմում։ Զբաղեցրած տարածքը 19,99 կմ² է։ Բնակչությունը՝ 126 մարդ (2010 թվականի տվյալներով)։ Հեռավորությունը պրովինցիայի վարչական կենտրոնից՝ 26 կմ։


== Ժողովրդագրություն ==
Օսկար Կալլաս

Օսկար Կալլաս (էստ․՝ Oskar Kallas, հոկտեմբերի 25, 1868(1868-10-25), Կաառմա, Սաարեմաա, Էստոնիա - հունվարի 26, 1946(1946-01-26), Ստոկհոլմ), էստոնացի դիվանագետ, ժողովրդական բանագետ և լեզվաբան։
Ֆիննա-էստոնացի գրող Այնո Կալլասի ամուսինը։


== Կենսագրություն ==
Օսկար Կալլասը ծնվել է Սաարեմաա կղզու Կարմա գավառակում ծխական ուսուցիչ Միխայել Կալլասի ընտանիքում։ Դեռևս երիտասարդ հասակում նա սկսել է հետաքրքրվել էստոնական ժողովրդական բանահյուսությամբ և ուգրոֆիննական լեզուներով։ Բանագետ Յակոբ Հուրտին օգնել է կազմել էստոնական ազգային բանաստեղծությունների ժողովածուն։ 1889 թվականին նա առաջին անգամ մեկնել է Ֆինլանդիա, ինչը մեծ ազդեցություն է ունեցել նրա վրա։ 1887 թվականից 1892 թվականներին Կալլասը սովորել է Դերպտի (այժմ՝ Տարտու) համալսարանի դասական բանասիրության բաժնում։ Հետո տեղափոխվել է Ֆինլանդիա, որտեղ 1892-1893 թվականներին սովորել է Ալեքսանդրյան կայսերական համալսարանում Ֆինլանդիայի ժողովրդական բանահյուսություն և ուգրո-ֆիննական լեզուների բաժնում։
Դերպտի համալսարանում սովորելու ժամանակ Կալլասը ակտիվ մասնակցել է քաղաքական կյանքին։ Իր ընկերոջ և էստոնացի ապագա քաղաքագետ Յան Տինիսոնի հետ մասնացել է «Էստոնիայի ուսանողների միություն» ազգայնական կազմակերպությանը։
1893 թվականից հետո նա դասավանդել է Նարվայի տարբեր դպրոցներում, իսկ հետո նաև Սանկտ Պետերբուրգում։ Մեծ մասամբ եղել է Կարլ Մայի դպրոցի ուսուցիչ։ Նույն ժամանակաշրջանում Յաան Տինիսոնի հետ հիմնադրել է «Postimees» թերթը, որը դեմ էր Էստոնիայի ռուսականացմանը։ 1901 թվականին Ալեքսանդրի համալսարանում պաշտպանել է դոկտորական դիսերտացիան։ 1901-1903 թվականներին Սանկտ Պետերբուրգի համալսարանի պատմաբան-բանասիրական ֆակուլտետի համեմատական բանասիրության բաժնի պրիվատ-դոցենտ էր։
1903 թվականից Կալլասը «Postimees» թերթում աշխատել է որպես լրագրող, ինչպես նաև Տարտուի միջնակարգ դպրոցի ուսուցիչ։ Կալլասը դարձել է Էստոնիայի աղջիկների առաջին դպրոցի առաջին տնօրենը (այժմ Միյնա Հյարմայի գիմնազիա), որը հիմնադրվել է 1906 թվականին Տարտուում։ 1909 թվականին Կալլասը եղել է Էստոնիայի ազգային թանգարանի հիմնադիրներից մեկը Տարտուում և երկար տարիներ եղել է կամավորական աշխատանքի բաժնի տնօրեն։ Կալլասը հիմնականում հայտնի է Լուձի և Լատգալի շրջանների էստոնական գյուղերի լեզվի և մշակույթի ուսումնասիրություններով։
1918 թվականին Էստոնիայի անկախության ձեռքբերումից հետո Կալլասն անցել է դիվանագիտական ծառայության։ Նա եղել է Էստոնիայի ներկայացուցիչը Ֆինլանդիայում։ Այնուհետև 1922 թվանից մինչև 1934 թվականը Լոնդոնում ծառայել է որպես Էստոնիայի դեսպան։
Կնոջ հետ ապրել է Տալլինում։ Էստոնիայի՝ ԽՍՀՄ-ին միանալուց հետո արտագաղթել է Շվեդիա։ Մահացել է 1946 թվականի հունվարի 26-ին Ստոկհոլմում։ Թաղվել է 1946 թվականի փետրվարին Հելսինկիում։


== Անձնական կյանք ==
Ալեքսանդրյան համալսարանում սովորելու ժամանակ նա ծանոթացել է Այնո Կրոնի հետ, որն իր գիտական ղեկավարի քույրն էր։ 1900 թվականին նրանք ամուսնացել են Հելսինկիի լյութերական եկեղեցում։ Նրանք ունեցել են հինգ երեխա՝ Վիրվե, Լայնե, Սուլև, Հիլար և Լեմբիտ (մահացել է մանուկ հասակում)։


== Ծանոթագրություններ ==


== Գրականություն ==
Kristin Kuutma: Oskar Kallas: En Envoy of Cultural Heritage, in: Studies in Estonian Folkloristics and Ethnology, S. 121—139, Tartu University Press, Tartu, Estland 2005 ISBN 9949-11-110-2


== Արտաքին հղումներ ==
Оскар Михайлович Каллас // kmay.ru
Շվաբիա

Շվաբիա (գերմ.՝ Schwaben, բավ․՝ Schwobm), Գերմանիայի Բավարիա երկրամասի վարչական 7 շրջաններից մեկը, գտնվում է երկրամասի հարավ-արևմուտքում, վարչական կենտրոնն է Աուգսբուրգ քաղաքը։ Շրջանը սահմանակից է Ավստրիայի և Շվեյցարիայի հետ, ինչպես նաև Գերմանիայի Բադեն-Վյուրթեմբերգ երկրամասի հետ, և Բավարիայի երկու այլ շրջանների՝ Միջին Ֆրանկոնիա և Վերին Բավարիա շրջանների հետ։


== Վարչատարածքային բաժանում ==
Շվաբիան կազմված է շրջաններից (գերմ.՝ «Kreise») և «ազատ քաղաքներից» (գերմ.՝ «Kreisfreie Städte»):
Շրջաններ

Այխախ Ֆրիդբերգ
Աուգսբուրգ
Վերին Ալգոյ
Արևելյան Ալգոյ
Գյունցբուրգ
Դանուբի Դիլինգեն
Դոնաու Ռիս
Լինդաու
Ներքին Ալգոյ
Նոյ-ՈւլմՇրջաններին չենթարկվող ազատ քաղաքներ

Աուգսբուրգ
Կաուֆբոյրեն
Կեմպտեն
Մեմինգեն


== Ժողովրդագրություն ==
Շվաբիա շրջանի բնակչության դինամիկան՝


== Ծանոթագրություններ ==


== Արտաքին հղումներ ==
Պաշտոնական կայք
Ծովինար Համբարձումյան

Ծովինար Սուրենի Համբարձումյան (հուլիսի 5, 1971, Երևան), քաղաքական գործիչ, թուրքագետ, Իտալիայի Հանրապետությունում Հայաստանի արտակարգ և լիազոր դեսպան։


== Կենսագրություն ==


=== Կրթություն ===
Ծնվել է Երևանում, 1989-1994 թվականներին սովորել է Երևանի պետական համալսարանի Արևելագիտության ֆակուլտետի արևելյան լեզուներ և գրականություն բաժնում։ 2005-2006 թվականներին սովորել է Եվրոպայի խորհրդի Քաղաքական դասընթացների երևանյան դպրոցում (ՔԴԵԴ)։ 2008 թվականին սովորել է ՆԱՏՕ-ի՝ Հռոմում տեղակայված պաշտպանական քոլեջում և ստացել Անվտանգային գիտությունների մագիստրոսի աստիճան։


=== Աշխատանքային գործունեություն ===
1992-1995 թվականներին որպես թուրքագիտության ուսուցչուհի աշխատել է Էջմիածնի Ներսիսյան վարժարանում։ 1995-1996 թվականներին եղել է Հայաստանի Հանրապետության նախագահի աշխատակազմի վերլուծության բաժնի փորձագետ, իսկ 1996-1998 թվականներին՝ Հայաստանի նախագահի գլխավոր խորհրդականի աշխատակազմի 1-ին կարգի մասնագետ, ապա՝ առաջատար մասնագետ։ 1998 թվականին  եղել է Հայաստանի նախագահի աշխատակազմի վերլուծական ծառայության առաջատար մասնագետ։ Նույն թվականին նշանակվել է Հայաստանի նախագահի մամուլի քարտուղարի գրասենյակի գլխավոր մասնագետ։ 2002-2018 թվականներին զբաղեցրել է Հայաստանի նախագահ աշխատակազմի արտաքին կապերի վարչության գլխավոր մասնագետի, խորհրդատուի, վարչության պետի պաշտոնները։ 2008 թվականից որպես միջազգային դիտորդ, ընդգրկվել է ԵԱՀԿ/ԺՀՄԻԳ առաքելություններում, ուսումնասիրել և գնահատել է տարբեր երկրներում ընտրական գործընթացները։ 2018 թվականին նշանակվել է Հայաստանի վարչապետի աշխատակազմի արտաքին կապերի վարչության պետ։ Ունի 2-րդ դասի պետական խորհրդականի դասային աստիճան։
2020 թվականի հունիսի 3-ին Հայաստանի նախագահ Արմեն Սարգսյանի հրամանագրով Ծովինար Համբարձումյանը նշանակել Իտալիայի Հանրապետությունում Հայաստանի արտակարգ և լիազոր դեսպան։


== Պարգևներ ==
Հայաստանի Նախագահի շնորհակալագիր (2007)
Երախտագիտության մեդալ (2017)


== Աշխատություններ ==
«Կարո՞ղ է ժողովրդավարությունն անվտանգություն բերել Հարավային Կովկաս» հետազոտական մենագրություն, ՆԱՏՕ-ի Պաշտպանական քոլեջում (90 էջ, Հռոմ, 2010թ.)
«Կանանց տնտեսական և սոցիալական իրավունքների իրացման և մոնիտորինգի մեխանիզմները. քաղված դասեր», Եվրոպայի խորհրդի քաղաքական դպրոցների ասոցիացիայի պաշտոնական կայքէջ (9 էջ, 2018թ․)


== Ծանոթագրություններ ==
Բաբակի (գյուղ, Բոգոդուխովի շրջան)

Անվան այլ կիրառումների համար տե՛ս՝ Բաբակի (այլ կիրառումներ)Բաբակի (ուկրաիներեն՝ Бабаки), գյուղ Ուկրաինայի Խարկովի մարզի Բոգոդուխովի շրջանում։ Հիմնադրվել է 1694 թվականին։
2001 թվականի տվյալներով Բաբակի գյուղում բնակվում էր 30 մարդ։ Բնակավայրը զբաղեցնում է 0,55 կմ² տարածք։ Բնակչության խտությունը կազմում էր 54,55 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Շերիֆբեյ

Շերիֆբեյ, գյուղ Արևմտյան Հայաստանում, Կիլիկիայի Հալեպի նահանգի Մարաշի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Պերչիլե

Պերչիլե  (իտալերեն՝ Percile), կոմունա Իտալիայում, տեղակայված է Լացիո մարզի Հռոմ գավառում։
Բնակչությունը կազմում է 225 մարդ (2008 թվական), խտությունը կազմում է 13 մարդ/քառ. կմ։ Զբաղեցնում է 18 քառ. կմ տարածք։ Փոստային ինդեքս - 20, հեռախոսային կոդ - 0774։


== Ժողովրդագրություն ==
Բնակչության դինամիկան.


== Հղումներ ==
http://www.comunedipercile.it/ Archived 2015-04-26 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Ալկալա փողոց

Ալկալա փողոց (իսպ.՝ Calle de Alcalá), Իսպանիայի մայրաքաղաք Մադրիդի տրանսպորտային կարևոր հանգույց, գործարար կենտրոն։ Փողոցը ձգվում է քաղաքի կենտրոնից մինչև հյուսիսարևելյան ծայրամասը։ Նրա երկարությունը 10.5 կմ է։


== Ձգվածություն ==
Ալկալա փողոցը սկսվում է Պուերտա դել Սոլ հրապարակից, որը Իսպանիայի ու Մադրիդի  բոլոր ճանապարհների պայմանական զրոյական կիլոմետրն է։ Այն ձգվում է Ամարիկա մայրուղուն զուգահեռ մինչև Իսպանիայի հրապարակ։
Ալկալան Մադրիդի ամենաերկար փողոցն է։ Այստեղ են տեղակայված Մադրիդի ամենահայտնի տեսարժան վայրերը` Պուերտա դել Սոլը, Անկախության հրապարակը, Ալկալա դարպասները և Սիբելես շատրվանը։ Փողոցի կենտրոնական հատվածն ավարտվում է մադրիդյան M-30 տրանսպորտային օղակի հատումով։
Փողոցի երկրորդ հատվածը, որը հատում է Սյուդադ Լինեալ և Սան Բլաս շրջանները, հիմնականում առանձնանում է բնակելի տների բազմությամբ, սակայն քիչ չեն նաև առևտրական նշանակության շենքերը (հիմնականում` նորաձև խանութներ և առևտրական կենտրոններ)։ Փողոցն ավարտվում է Սան Բլաս շրջանում` M-14 մայրուղու հատումով (Իսպանիայի հրապարակ)։


== Պատմություն ==

Ալկալա փողոցը Մադրիդի հնագույն փողոցներից մեկն է։ Այն շարունակվել է կառուցվել քաղաքի զարգացմանը զուգընթաց` ամեն ժամանակաշրջանում կրելով փոփոխություններ։ Այդ պատճառով մեր օրերում բնութագրվում է քաղաքային հստակ նախագծման բացակայությամբ։
Փողոցի առաջին ուրվագծերն ի հայտ են եկել 15-րդ դարի սկզբին այն ճանապարհի հիմքի վրա, որը ձգվում էր քաղաքի այն ժամանակների արևմտյան սահմանից` Պուերտա դել Սոլից։ Փողոցը ձգվում էր արևելք` դեպի Ալկալա դե Էնարես, հետագայում նաև Արագոն։ Սկզբնական շրջանում փողոցը կոչվել է Ձիթենուտ, քանի որ աչքի էր ընկնում ձիթենիների ծառերով։ Երբ Իզաբելա I թագուհին ավազակների հարձակումներից զերծ մնալու նպատակով հրամայում է հատել ծառերը, անվանումը կորցնում է իր նշանակությունը։
Քանի որ քաղաքի բնակչությունն աճում էր, մանավանդ երբ Մադրիդը 16-րդ դարում մայրաքաղաք է դառնում, նրա կենտրոնական հատվածում ազնվականները սկսում են շքեղ առանձնատներ ու եկեղեցիներ կառուցել, ինչի շնորհիվ հին ճանապարհը վերածվում է քաղաքային կարևոր փողոցի։ Անգլիացի գրող, ճանապարհորդ Հենրի Դևիդ Ինգլիսը 1837 թվականին այսպես է բնութագրել փողոցը. «Երկար, լայն փողոց, որ շրջապատված է անհավասար շինությունների հրաշալի շարքով»։


== Ծանոթագրություններ ==


== Արտաքին հղումներ ==
Մադրիդի պատմություն Archived 2010-10-04 at the Wayback Machine.
Զբոսաշրջությունը Մադրիդում
Ալկալա փողոց Archived 2016-03-04 at the Wayback Machine.
Բոգդանովո (գյուղ, Պոլյանովսկոե գյուղական բնակավայր)

Անվան այլ կիրառումների համար տե՛ս՝ ԲոգդանովոԲոգդանովո (ռուս.՝ Богданово), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Քաղաքացիական պատերազմի տարիներին զոհվածների հուշարձան (Կրասնի Սուլին)

Քաղաքացիական պատերազմի տարիներին զոհվածների հուշարձան (ռուս.՝ Памятник погибшим в годы Гражданской войны), հուշարձան Ռուսաստանի Ռոստովի մարզի Կրասնի Սուլինի շրջանի և Կրասնոսուլինսկի քաղաքային շրջանի վարչական կենտրոն Կրասնի Սուլին քաղաքի Ռակով ավանից 1 կմ հեռավորության վրա։ Այն նվիրված է 1917-1922 թվականների Ռուսաստանի քաղաքացիական պատերազմի ընթացքում զոհվածներին։ Տեղադրվել է 1920 թվականին։


== Պատմություն ==
Քաղաքացիական պատերազմի տարիներին զոհվածների հուշարձանը, որը եղբայրական գերեզման է, տեղադրվել է 1920 թվականի նոյեմբերի 5-ին՝ Ռոստովի մարզի Կրասնի Սուլին քաղաքի Ռակովո ավանից 1 կմ հեռավորության վրա գտնվող բլրի վրա։
Հուշարձանը գլանաձև մետաղյա կոթող է, որի վերնամասը կոնաձև է։ Ամբողջ հուշարձանը ներկված է կապույտ, իսկ գմբեթի մասը և այն պսակող հնգաթև աստղը՝ կարմիր։ Եռակցված է խողովակներից և երկաթից։ Այս հուշարձանի հեղինակը Սուլին երկաթուղային կայարանի վագոնային դեպոն է։
Ռուսաստանի քաղաքացիական պատերազմի ընթացքում 1918 թվականին սպիտակգվարդիականների հետ մարտերում զոհվել է կարմիր բանակի 35 զինծառայող։ Նրանց ազգանունները պարզված չեն։ Հենց նրանց հիշատակին էլ նվիրված է այս կոթող-հուշարձանը։ Հուշարձանի շուրջը օղակաձև արված է հետևյալ գրությունը. «Հավերժ փառք հեղափոխության գործի համար զոհված մարտիկներին»։ Դեպի հուշարձանը տանում են աստիճաններ։


== Ծանոթագրություններ ==
Oneworld

Oneworld, որը հանդես է գալիս oneworld® ապրանքանիշի ներքո, համաշխարհային 3 առաջատար ավիաընկերությունների դաշինքներից մեկն է. մյուս երկուսն են Star Alliance և Sky Team-ը։ Այն հիմնադրվել է 1999 թվականի փետրվարի 1-ին Նյու Յորքում։ «Պայծառ Ճանապարհորդություն» կարգախոսի ներքո այն օրական սպասարկում է 1100 օդանավակայաններ շուրջ 170 տարածաշրջաններում, օրական իրականացնելով ավելի քան 14000 թռիչքներ շուրջ 1000 ուղղություններով։
Oneworld -ը իր անդամ ավիաընկերությունների 3500 ինքնաթիռներից բաղկացած համակցված նավատորմով տարեկան 550 միլիոն ուղևոր է փոխադրում՝ ապահովելով տարեկան 135 միլիարդ ԱՄՆ դոլար ընդհանուր եկամուտ։
Oneworld -ը իր հաճախ թռչող ուղևորների համար սահմանել է հատուկ Emerald կամ Sapphire կարգավիճակ, որոնց, ինչպես նաև Առաջին կամ Բիզնես դասերի ուղևորները կարող են մուտք գործել աշխարհի տարբեր օդանավակայանների ավելի քան 650 լաունջ սրահներ՝ անկախ նրանից, թե Oneworld -ի անդամ որ ավիաընկերությունով եք թռչում։
Դաշինքը իր մեջ ներառում է 14 անդամ ավիաընկերություններ. Alaska Airlines, American Airlines, British Airways, Cathay Pacific, Finnair, Iberia, Japan Airlines, Malaysia Airlines, Qantas, Qatar Airways, Royal Air Maroc, Royal Jordanian, S7 Airlines և SriLankan Airlines։


== Պարգևներ ==
Oneworld® Alliance-ը 2021 Business Traveller UK Awards մրցանակաբաշխության ժամանակ ճանաչվել է լավագույն ավիաընկերության դաշինք՝ նվաճելով այդ տիտղոսը իններորդ տարին անընդմեջ։ Նույն տարում Oneworld-ը բրիտանական հեղինակավոր Skytrax-ի կողմից ճանաչվել է աշխարհի լավագույն ավիաընկերությունների դաշինք՝ արժանանալով World’s Best Airline Alliance 2021 տիտղոսին։


== Ծանոթագրություններ ==
Սլոբոդիշչե (գյուղ, Դյատիկովսկի շրջան)

Անվան այլ կիրառումների համար տե՛ս՝ ՍլոբոդիշչեՍլոբոդիշչե (ռուս.՝ Слободище), գյուղ Ռուսաստանի Բրյանսկի մարզի Դյատիկովսկի շրջանի կազմում։
Բնակչությունը 2010 թվականին գրանցված տվյալներով կազմում էր 2085 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(7979) Պոժարսկի

(7979) Պոժարսկի (անգլ.՝ Pozharskij), աստերոիդ աստերոիդների հիմնական գոտում։ Հայտնաբերվել է 1978 թվականի սեպտեմբերի 26-ին Լյուդմիլա Ժուրավլյովայի կողմից Նաուչնիում։
Միջին հեռավորությունը Արեգակից կազմում է 2,848503 ա. մ., առավելագույնը մոտենում է 2,6339 ա. մ. հեռավորության վրա և հեռանում 3,0632 ա. մ.։ Արեգակի շուրջ մեկ ամբողջական պտույտ է կատարում 1756 երկրային օրվա ընթացքում, իր ուղեծրով շարժվելով միջինում 0,205012 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,76° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7979) Պոժարսկի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Շերնի

Շերնի  (իտալերեն՝ Scerni), կոմունա Իտալիայում, գտնվում է Աբրուցո մարզում՝ Կիետիի գավառում։
Բնակչությունը կազմում է 3658 մարդ (2008 թվականի տվյալներով)։ Խտությունը՝ 89 մարդ/կմ²։ Տարածքը՝ 41 կմ²։ Փոստային ինդեքս 66020։ Հեռախոսային կոդ՝ (+39) 0873։


== Արտաքին հղումներ ==
Վիճակագրության ազգային ինստիտուտ (իտալ.)


== Ծանոթագրություններ ==
Թրթնջուկ ճնճղուկի

Թրթնջուկ ճնճղուկի (լատ.՝ Rumex acetosella), մատիտեղազգիների ընտանիքի երկշաքիլավոր, ծլարմատավոր մոլախոտ։ Սերմից կամ արմատահատվածի բողբոջից գարնանաը ծլած բույսը առաջին իսկ տարում տալիս է լավ ճյուղավորված արմատների համակարգ, որոնց ցրուկների բողբոջներից հենց նույն աշնանը կարող են առաջանալնոր բույսեր։ Վերգետնյա օրգանները հիմնականում առաջանում են հողի մակերեսին շատ մոտ գտնվող արմատածիլների պտղաբերող բողբոջներից։ Ավելի խորը գտնվող՝ երկրորդային ու երրորդային ծլարմատները այդ հնարավորությունից զրկվում են։ Արդեն երկրորդ տարվա հասուն բույսը ունենում է հարկային դասավորությամբ բարդ արմատահամակարգ և բազմաթիվ աճող ու պտղաբերող, քնած ու պահեստային բողբոջներ։ Ծաղկակիր ցողուննեը կարող են առաջանալ բույսի աճման առաջին տարվանից, եթե ծիլերն առաջանում են գարնանը։ Աշնանը ծլած բույսը նույն տարում առաջացնում է տերևայն վարդակ և միայն հաջորդ տարվանից՝ ցողուններ։ Ցողունները ուղղականգուն են, ճյուղավորվող, մերկ։ Նրանց բարձրությունը հասնում է մինչև 55 սմ։ Տերևները նիզակաձև են, կոթունավոր։ Ծաղկափթթությունը ցանցառ հուրան է։ Սերմը եռակող, փայլուն, դարչնագույն պտուղ։


== Տարածում ==
Տարածված է Եվրոպայում, Ասիայում, Ամերիկայում, Ավստրալիայում, ՍՍՀՄ եվրոպական մասոմ, Միջին Ասիայում, Սիբիրում, Կովկասում։ ՀՍՍՀ լեռնային բարձր և անտառատափաստանային գոտիներում աղբոտում է հացահատիկային և շարահեր բույսերի ցանքերը, արոտներն ու մարգագետինները։


== Գրականություն ==
Ռ. Ա. Կարապետյան - Հայաստանում տարածված մոլախոտերի ատլաս, «լույս» հրատարակչություն, Երևան - 1980 թվականի։


== Պատկերասրահ ==
Զելենչե (գյուղ, Դունաևցիի շրջան)

Զելենչե (ուկրաիներեն՝ Зеленче), գյուղ Ուկրաինայի Խմելնիցկիի մարզի Դունաևցիի շրջանում։
2001 թվականի տվյալներով Զելենչե գյուղում բնակվում էր 1 378 մարդ։ Բնակավայրը զբաղեցնում է 4,69 կմ² տարածք։ Բնակչության խտությունը կազմում էր 293,82 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Րաֆֆու անվան թիվ 36 դպրոց

Րաֆֆու անվան թիվ 36 հիմնական դպրոց, հանրակրթական հիմնական դպրոց Հայաստանի Հանրապետության Երևան քաղաքում։ Դպրոցը գտնվում է Երևանի Արաբկիր վարչական շրջանում` Կոմիտաս 37 հասցեում։ Ըստ 2014 թվականի տվյալների, դպրոցի աշակերտների քանակը կազմում է  327 աշակերտ, որոնք սովորում են համապատասխանաբար 16 դասարաններում։ Ըստ 2019 թվականի տվյալների, դպրոցի աշակերտների քանակը կազմում է 490 աշակերտ, որոնք սովորում են համապատասխանաբար 14 դասարաններում։
Դպրոցի տնօրենը ֆրանսերեն լեզվի մասնագետ Նունե Ղազարյանն է։ Դպրոցը ունի երկու փոխտնօրեն՝ Էլմիրա Նահապետյան (դաստիերակչական գծով, պատմաբան) և Գյուլնարա Զարգարյան (ուսմասվար, մասնագիտությամբ՝ բանասեր)։


== Պատմություն ==

Դպրոցի հիմնադիրները համարվում են 1928 թվականին Արևմտյան Հայաստանից հայրենիք ներգաղթած արաբկիրցիները, որոնք այստեղ ստեղծեցին մոտ 40 աշակերտից բաղկացած առաջին դպրոցը։ Զարգանալով Արաբկիրը 1933 թվականին նույն տեղում կառուցեց դպրոցի երկրորդ մասնաշենքը։
1937-1938 թվականներին քանի որ ավելացել էր դպրոցի աշակերտների և մանկավարժների թիվը դպրոցից անջատվեց մեկ այլ դպրոց, որը կրեց թիվ 21 համարը։ Հիմնական դպրոցը հետագայում ստացավ 36 համարը և կրեց մեծ գրող Րաֆֆու անունը։
21-րդ դարի 90-ականներին դպրոցը ստացավ նաև վարժարանի կարգավիճակ և գործեց որպես դպրոց-վարժարան։ Այժմ դպրոցը գործում է որպես հիմնական կրթական հաստատություն։ Դպրոցի աշակերտները միշտ գրավել են բարձր դիրքեր տարբեր մրցույթներում և օլիմպիադաներում
1987 թվականին դպրոցի առջև տեղադրվել է Րաֆֆու կիսանդրին։ Դպրոցն ունի առանձին դասարան՝ հատկացված Րաֆֆու թանգարանին։


== Դպրոցի կոլեգիալ կառավարման մարմին ==
Դպրոցի կոլեգիալ կառավարման մարմինի խորհրդի անդամներն են՝ Գասոյան Հեղինե Ռազմիկի, Կարապետյան Շամիրամ Ռաֆիկի, Բաբլոյան Ռուզաննա Միշայի, Բաբալարյան Գայանե Հրանտի, Պողոսյան Թերեզա Ստեփանի, Ավագյան Հովհաննես Սարգսի, Խաչատրյան Ինգա Սերգեյի և Մխիթարյան Արայիկ Ալիաթի։


== Շրջանավարտներ ==
Գրետա Գալստյան
Գրիգոր Ջանիկյան


== Պատկերասրահ ==

		
		
		
		
		
		
		
		
		
		
		


== Ծանոթագրություններ ==
Անտիկ հունական փիլիսոփայություն

Անտիկ Հունական փիլիսոփայությունը, փիլիսոփայական ուսմունքների այն ամբողջությունն է, որը ձևավորվել և զարգացել է Հին Հունաստանում մ.թ.ա. 6-րդ դարում ու մասամբ կամ ամբողջապես տիրապետել մինչև անտիկ դարաշրջանի ավարտը։ Անտիկ Հունական փիլիոփայությունը դարեր անց իր զարգացումն ու տարածումն է ունեցել Հին Հռոմում։ Այս շրջանի հիմնական աշխատությունները գրվել են հին հունարենով։


== Ծագում ==
Անտիկ փիլիսոփաության ծագումը և զարգացումը պայմանավորված էր, ինչպես սոցիալ-տնտեսական ու քաղաքական, այնպես էլ հոգևոր-մշակութային մի շարք նախադրյալներով։ Հին հունաստանում փիլիսոփայությունը ծագում է այն ժամանակ, երբ ձևավորվում և հաստատվում է ստրկատիրական հասարակարգը, զարգանում է տնտեսությունը, մտավոր աշխատանքը տարանջատվում է ֆիզիկականից, այսինքն՝ մտավոր գործունեությունը ձեռք է բերում ինքնուրույնություն և անկախություն։ Մտավոր գործունեության ծավալումը նպաստեց քաղաք-պետությունների առաջացումը, որտեղ քաղաքացիներն ազատ մարդիկ էին, մասնակցում էին պետության կառավարմանը, օգտվում քաղաքական իրավունքներից։ 
Կենտրոնական պետականության բացակայությունը, որը անհրաժեշտաբար ենթադրում էր միասնական կրոնադոգմատիկական գաղափարախոսություն և բազմաթիվ քաղաք-պետությունների գոյության փաստը բարենպաստ պայմաններ էին ստեղծում մտքի ազատ դրսևորման համար։ Առանց այդ ազատության՝ հնարավոր չէ պատկերացնել հունական մշակույթի և փիլիսոփայության ծաղկումը։


== Փիլիսոփաներն ու փիլիսոփայական առաջին ուսմունքները ==
Հին Հունաստանում փիլիսոփայական մտքի զարգացմանը մեծ նպաստ են բերել «յոթ իմաստունները»՝ Կլեոբուլոսը, Սոլոնը, Հիլոնը, Թալեսը, Պիտակը, Բիանտոսը և Պերիանդրոսը, որոնցից պահպանված ասույթներում խտացված ամփոփվել է հույն ժողովրդի իմաստությունը և կենսափիլիսոփայությունը։
Հին Հունաստանում փիլիսոփայական առաջին ուսմունքները ձևավորվել են Հոնիայում՝ փոքրասիական հունական գաղթօջախներում, ուստի այդ փիլիսոփայությունը անվանվում է հոնիական։ Հոնիական փիլիսոփայության մեջ են մտնում Միլեթյան դպրոցի և Հերակլիտեսի ուսմունքները։


== Անտիկ հունական փիլիսոփայության առանձնահատկությունները ==
Անտիկ հունական փիլիսոփայությունն ուներ մի շարք առանձնահատկություններ, որոնցից գլխավորը համարվում է նրա տիեզերակենտրոն լինելը։ Այսինքն՝ փիլիսոփայական մտածումների կիզակենտում տիեզերքն էր, որը ըմբռնվում էր որպես ոչ մեկի կողմից չստեղծված բացարձակ կեցություն։ Անտիկ փիլիսոփայությանը խորթ էր արարչագործության գաղափարն աստտվածաշնչյան իմաստով. տիեզերքը ոչ թե արարվում է, այլ ստեղծվում է ի սկզբանե գոյություն ունեցող նյութական և իդեալական սկզբներից։ 
Առանձնահատկությունների թվում է նաև այն, որ անտիկ հունական փիլիսոփայությունն ուներ ռացիոնալիստական ու մտահայեցողական բնույթ։ Իմացաբանության մեջ այդ փիլիսոփայության նշանաբանն էր՝ 

, ինչը նշանակում էր, որ իմացության մեջ կարևոր դեր և տեղ էր տրվում բանականությանը։
Նեի լը Դիան

Նեի լը Դիան (ֆր.՝ Neuilly-le-Dien), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 111 մարդ, բնակչության խտությունը` 22.65 մարդ/կմ²։ Բնակավայրը զբաղեցնում է 4.9 կմ² տարածք։


== Աշխարհագրություն ==
Գտնվում է Փարիզ քաղաքից 155 կմ հյուսիս, Ամյեն քաղաքից 45 կմ հյուսիս-արևմուտք։


== Բնակչություն ==


== Տնտեսություն ==
2010 թվականին ուներ 69 աշխատունակ (15-64 տարեկան) բնակիչ, որոնցից ակտիվ էին 48-ը, իսկ ոչ ակտիվները` 21։ Ակտիվության ցուցանիշը կազմում է 69,6 %։ 48 աշխատունակ մարդկանցից աշխատել է 42 անձ (21 տղամարդ և 21 կին)։ Գործազուրկ են եղել 6 անձ (4 տղամարդ և 2 կին)։ 21 անաշխատունակներից 8-ը եղել են աշակերտներ կամ ուսանողներ, 10-ը` թոշակառուներ, իսկ 3-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Գոնվիլ սյուր Մեր

Գոնվիլ սյուր Մեր (ֆր.՝ Gonneville-sur-Mer), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 602 մարդ, բնակչության խտությունը` 48.63 մարդ/կմ²։ Բնակավայրը զբաղեցնում է 12.38 կմ² տարածք։


== Աշխարհագրություն ==
Գտնվում է Փարիզ քաղաքից 185 կմ արևմուտք, Կան քաղաքից` 27 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 390 աշխատունակ (15-64 տարեկան) բնակիչ, որոնցից ակտիվ էին 257-ը, իսկ ոչ ակտիվները` 133։ Ակտիվության ցուցանիշը կազմում է 65,9 %։ 257 աշխատունակ մարդկանցից աշխատել է 234 անձ (122 տղամարդ և 112 կին)։ Գործազուրկ են եղել 23 անձ (9 տղամարդ և 14 կին)։ 133 անաշխատունակներից 28-ը եղել են աշակերտներ կամ ուսանողներ, 80-ը` թոշակառուներ, իսկ 25-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ափսոն շրջան (Ջորջիա)

Ափսոն շրջան (անգլ.՝ Upson County), ԱՄՆ Ջորջիա նահանգի 159 վարչական միավորներից մեկը։ Ընդհանուր տարածությունը 844 կմ² է, բնակչությունը՝ 27.597 մարդ (2010 թ. տվյալներով)։ Շրջկենտրոնն է Թոմաստոն բնակավայրը։ Կազմավորվել է 1824 թ.։
Կալևի (գյուղ, Ռապլա շրջան)

Կալևի (էստ․՝ Kalevi), գյուղ Էստոնիայի Ռապլամաա նահանգի Ռապլա շրջանում։
2011 թվականի տվյալներով գյուղում բնակվում էր 69 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Իզումիսանո

Իզումիսանո (ճապ.՝ 泉佐野市 Իզումիսանո-սի), Ճապոնիայի Օսակա պրեֆեկտուրայում գտնվող քաղաք։ Քաղաքի մակերեսը կազմում է 55,03 կմ², բնակչությունը՝ 99 549 մարդ (2014 թվականի օգոստոսի 1-ի տվյալների համաձայն), բնակչության խտությունը՝ 1809,00 մարդ/կմ²։


== Աշխարհագրական դիրք ==
Քաղաքը տեղակայված է Հոնսյու կղզու Կինկի տարածաշրջանի Օսակա պրեֆեկտուրայում։ Այս քաղաքի հետ սահմանակցում են Կայձուկա, Սեննան, Կինոկավա քաղաքները և Կումատորի, Տայիրի ավանները։


== Բնակչություն ==
Քաղաքի բնակչությունը կազմում է 99 549 մարդ (2014 թվականի հունիսի 1-ի տվյալների համաձայն), իսկ խտությունը՝ 1809,00 մարդ/կմ²։ Բնակչության թվաքանակի փոփոխությունը՝ 1980-2005 թվականներին.


== Սիմվոլիկա ==
Քաղաքը խորհրդանշող ծառ է համարվում գինկգոն (լատ.՝ Gīnkgo), ծաղիկ՝ Lilium japonicum-ը։


== Պատկերասրահ ==

		
		


== Ծանոթագրություններ ==


== Արտաքին հղումներ ==
Ճապոնական Իզումիսանո քաղաքի պաշտոնական վեբկայք(ճապոներեն)
Ուիմբլդոնի մրցաշարի խառը զուգախաղ 2015

Ուիմբլդոնի մրցաշարի խառը զուգախաղ 2015, թենիսի խառը զուգախաղի մրցաշար, թենիսի հիմնական՝ Մեծ Սաղավարտի, մրցաշարերից մեկը։ Անց է կացվել 2015 թվականի հունիսի 19-ից մինչև հուլիսի 12-ը, Լոնդոնի «All England Lawn Tennis and Croquet Club» («Համանգլիական լաուն-թենիսի և կրոկետի ակումբ») ակումբի կորտերում, Մեծ Բրիտանիա։
Նենադ Զիմոնիչը և Սամանտա Ստոսուրը նախորդ մրցաշարի հաղթողներն էին, սակայն Ստոսուրը որոշել էր չմասնակցել խառը զուգախաղի մրցաշարին, իսկ Զիմոնիչը խաղում էր Յարմիլա Գայդոշովայի հետ զույգով, սակայն երրորդ շրջանում պարտություն են կրել Ռոբերտ Լինդստեդտից և Անաբել Մեդինա Գարիգեսից։
Յոթերորդ դասակարգված Լեանդեր Պաեսը և Մարտինա Հինգիսը հաղթել են մրցաշարում, եզրափակիչում 6-1, 6-1 հաշվով առավելության հասնելով Ալեքսանդր Պեյա-Թիմեա Բաբոշ զույգի նկատմամբ։


== Դասակարգում ==
Բոլոր դասակարգվածները մրցաշարը սկսել են երկրորդ շրջանից։


== Հատուկ հրավիրվածներ (WC) ==


== Հիմնական ցանց ==
Հապավումներ
Q - Որակավորված
WC - Wild card, Ջոկեր
LL - Երջանիկ անհաջողակ
PR - Պաշտպանված վարկանիշ


=== Քառորդ եզրափակիչ ===


=== Կիսաեզրափակիչ ===


=== Եզրափակիչ ===


== Ծանոթագրություններ ==


== Աղբյուրներ ==
Պաշտոնական կայք
Խառը զուգախաղի մրցաշարի ցանց Archived 2015-07-12 at the Wayback Machine.
Խառը զուգախաղի մրցաշարի արդյունքներ
Մրցաշարի պրոֆիլը ATP կայքում
Ուիմբլդոնի մրցաշարի խառը զուգախաղի եզրափակիչի մասնակիցներն ու հաղթողները
Աղսորիկ (լեռնաբազուկ)

Անվան այլ կիրառումների համար տե՛ս՝ Աղսորիկ (այլ կիրառումներ)Աղսորիկ (թուրքերեն՝ Aksorik Dağları), լեռնաբազուկ Թուրքիայի Վանի մարզում, Վասպուրականի լեռներում, Վանա լճի հյուսիս–արևելյան կողմում։ Լեռնաբազուկի ամենաբարձրը գագաթնը Աղսորիկ է՝ 2876 մ։ Բերկրի քաղաքից հարավ-արևմուտք։


== Ծանոթագրություններ ==
Յակովոս Կամբանելիս

Յակովոս Կամբանելիս (հուն․՝ Ιάκωβος Καμπανέλλης, դեկտեմբերի 2, 1921(1921-12-02), Նակսոս, Naxos and Lesser Cyclades Municipality, Naxos Regional Unit, Հարավային Եգեյան կղզիներ, Հունաստան - մարտի 29, 2011(2011-03-29), Աթենք, Հունաստան), հույն գրող, բանաստեղծ, դրամատուրգ և միևնույն ժամանակ նաև դերասան։
Նա գրել է 12 ֆիլմերի սցենար և եղել է երկու հունական ֆիլմերի ռեժիսոր։


== Կենսագրություն ==
Յակովոս Կամբանելիսը ծնվել է 1922 թվականի դեկտեմբերի 2-ին Հունաստանի Նաքսոս կղզում։
Այն բանից հետո, երբ Երկրորդ համաշխարհային պատերազմի ընթացքում Ադոլֆ Հիտլերի գլխավորած նացիստական բանակը ռազմակալում է Հունաստանը, 1943 թվականին նրան նետում են Մաութհաուզենի համակենտրոնացման ճամբար։
Սակայն 1945 թվականի մայիսի 5-ին նա ազատ է արձակվում։ Հետագայում նա իր գերության տարիների մասին գրում է «Մաութհաուզեն» ինքնակենսագրական գիրքը, որտեղ նա ներկայացնում է, թե ինչպես է գերության մեջ սիրահարվում մի աղջկա։
Դրանից հետո նա նույն վերնագրով գրում է նաև կանտատ, որի երաժշտության հեղինակ է դառնում հույն նշանավոր երգահան և կոմպոզիտոր Միկիս Թեոդորակիսը։
Որպես դրամատուրգ իր դեբյուտը կատարել է 1950 թվականին, իսկ 1955 թվականին գրել է ֆիլմի սցենար։ Մահացել է 2011 թվականի մարտի 29-ին Աթենքում։


== Ծանոթագրություններ ==
Կարնո դաշտ

Կարնո դաշտ, Էրզրումի դաշտ,  գտնվում է Հայկական բարձրավանդակում, Արևմտյան Եփրատի վերին հոսանքում։ Հարավից եզերված է Այծպտկունք լեռնաշղթայով, արևելքից՝ Դևեբոյնու, հս–ից՝ Ծաղկանց լեռներով։ Երկարությունը մոտ 40 կմ է, լայնությունը՝ 23–30 կմ, բարձրությունը՝ 1800–2000 մ։ Երիտասարդ գրաբեն է՝ եզրավորված տեկտոնական խախտումներով, որոնք շրջապատող լեռնալանջերին տալիս են աստիճանակերպ բնույթ։ Հիմքում օլիգոցենի և միոցենի հրաբխածին և նստվածքային ապարներ են՝ ծածկված անթրոպոգենի լճագետային նստվածքներով։ Էրզրումի դաշտով է անցնում Հյուսիս–Անատոլական բեկվածքների գոտին, որը և պայմանավորում է վերջինիս ակտիվ սեյսմիկությունը։ Օգտակար հանածոներից կան շինանյութեր, գորշ ածուխ, նավթի երևակումներ։ Հարուստ է ջերմուկներով։ Կլիման ցամաքային է՝ չափավոր տաք ամառներով և ցուրտ ձմեռներով։ Հուլիսի միջին ջերմաստիճանը 16°C–ից 20°C է, հունվարինը – 8°C-ից – 16°C, տարեկան տեղումները՝ 300– 500 մմ։ Խոշոր գետը Արևմտյան Եփրատն է։ Տարածված են լեռնատափաստանային սևահողերն ու լեռնամարգագետնային դարչնագույն հողերը։ Լանդշաֆտը մարգագետնատափաստանային է։ Գետահովիտներում և նախալեռնային ձորակներում կան թփուտներ։ Էրզրում քաղաքից հս. զգալի տարածություններ են գրավում եղեգնուտային ճահճուտները (օրինակ, հնագույն լճի մնացորդ Կարնո շամբը)։ Էրզրումի դաշտը հիմնականում համընկնում է պատմական Կարնո (Էրզրում) գավառին։ Այստեղով է անցնում Կարս–Անկարա երկաթուղին։
Քյուրակ (գետ)

Քյուրակ, գետ ԼՂՀ-ում, Կուրի աջ վտակը։ Սկիզբ է առնում Մռավի լեռնաշղթայի հյուսիսային լանջերից՝ 3100 մ բարձրությունից։ Երկարությունը 126 կմ է, ջրհավաք ավազանը՝ 2080 կմ²։ Կուր է թափվում ծովի մակարդակից 18 մ բարձրության վրա։ Սնումը ստորերկրյա (40%) և անձրևային (31%) է, վարարումը՝ մարտ-հունիսին, որի ընթացքում ձևավորվում է տարեկան հոսքի 47%-ը։ Տարեկան միջին ծախսը 2, 85 մ³/վ է, հոսքը՝ 90 միլիոն մ³ (Գետաշեն գյուղ)։ Ջրերն օգտագործվում են ոռոգման նպատակով։
Ստեպանովսկի գյուղական խորհուրդ (Սումսկի շրջան)

Անվան այլ կիրառումների համար տե՛ս՝ Ստեպանովսկի գյուղական խորհուրդ (այլ կիրառումներ)Ստեպանովսկի գյուղական խորհուրդ  (ուկրաիներեն՝ Степанівська селищна рада), Ուկրաինայի Սումիի մարզի Սումսկի շրջանում։
2001 թվականի տվյալներով Ստեպանովսկի գյուղական խորհրդում բնակվում էր 5617 մարդ։ Խորհրդում կա 3 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Նեմայի շրջան

Նեմայի շրջան (ռուս.՝ Немский район), մունիցիպալ շրջան Ռուսաստանի Դաշնության Կիրովի մարզում։
Ստեղծվել է 1929 թվականին։ Վարչական կենտրոնը՝ Նեմա։


== Աշխարհագրություն ==
Շրջանի տարածքի մակերեսը կազմում է 2158 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 9201 մարդ։ Բնակչության խտությունը կազմում էր 4,26 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Կրասնովոլյա (այլ կիրառումներ)

Կրասնովոլյա, կարող է վերաբերել՝

Կրասնովոլյա - գյուղ, Ուկրաինայի Վոլինի մարզի Լյուբոմլի շրջանում
Կրասնովոլյա - գյուղ, Ուկրաինայի Վոլինի մարզի Կովելի շրջանում
Կրասնովոլյա - գյուղ, Ուկրաինայի Վոլինի մարզի Մանևիչի շրջանում
Սոսնովսկի գյուղական խորհուրդ (Կոնոտոպսկի շրջան)

Անվան այլ կիրառումների համար տե՛ս՝ Սոսնովսկի գյուղական խորհուրդ (այլ կիրառումներ)Սոսնովսկի գյուղական խորհուրդ  (ուկրաիներեն՝ Соснівська сільська рада), Ուկրաինայի Սումիի մարզի Կոնոտոպսկի շրջանում։
2001 թվականի տվյալներով Սոսնովսկի գյուղական խորհրդում բնակվում էր 1295 մարդ։ Խորհրդում կա 3 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Դավիթ Բեկ կամավորական ջոկատ (1991)

Անվան այլ կիրառումների համար տե՛ս՝ Դավիթ Բեկ կամավորական ջոկատ (այլ կիրառումներ)Դավիթ Բեկ կամավորական ջոկատ, կազմավորվել է 1991 թվականին Երևանում։ Հիմնադիրներ՝ Գ. Աբրահամյան, Ա. Կարապետյան, Ա. Յազիչյան և Վ. Մելքոնյան։ 1991-1994 թվականներին մասնակցել է Վարդենիսի ինքնապաշտպանական, Լաչինի (Ղոջազ) շրջանների ազատագրական մարտերին, ազատագրված գյուղերի պաշտպանությանը։ Ջոկատից զոհվել է 3 ազատամարտիկ։
Տիլե

Տիլե (ֆր.՝ Thilay), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 1058 մարդ, բնակչության խտությունը` 29.36 մարդ/կմ²։ Բնակավայրը զբաղեցնում է 36.04 կմ² տարածք։


== Աշխարհագրություն ==
Գտնվում է Փարիզ քաղաքից 220 կմ հյուսիս-արևելք, Շալոն ան Շամպայն քաղաքից 110 կմ հյուսիս, Շառլվիլ Մեզիեր քաղաքից 14 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 668 աշխատունակ (15-64 տարեկան) բնակիչ, որոնցից ակտիվ էին 464-ը, իսկ ոչ ակտիվները` 204։ Ակտիվության ցուցանիշը կազմում է 69,5 %։ 464 աշխատունակ մարդկանցից աշխատել է 408 անձ (223 տղամարդ և 185 կին)։ Գործազուրկ են եղել 56 անձ (22 տղամարդ և 34 կին)։ 204 անաշխատունակներից 45-ը եղել են աշակերտներ կամ ուսանողներ, 100-ը` թոշակառուներ, իսկ 59-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ղարաբաղլի (Ելիզավետպոլի գավառ)

Ղարաբաղլի, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում, իսկ ապա գյուղ Ադրբեջանական ՍՍՀ-ի Խանլարի շրջանում։


== Բնակչություն ==
1907 թվականին գյուղն ունեցել է 32 տուն բնակիչ, իսկ 1908-ին՝ 325 կովկասի թաթար բնակիչ։


== Պատմամշակութային կառույցներ ==
Գյուղն ուներ քարակոփ հայկական եկեղեցի։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Շրթներկ №4

«Շրթներկ №4», 1964 թվականին «Երևան» հեռուստաֆիլմերի ստուդիայում նկարահանված սև-սպիտակ ֆիլմ։ Հարբեցողը, որին խնդրել էին նամակ փոխանցել, շփոթում է բնակարանը. նրա պատճառով թյուրիմացութուններ են առաջանում։


== Դերերում ==
Սարգիս – Թաթուլ Դիլաքյան
Պողոսյան – Մայիս Ղարագյոզյան
Ռուզան – Մարգո Մուրադյան
միլիցիոներ – Արմեն Խոստիկյան
Արմեն – Կիմ Երիցյան
Գոհար – Անետա Հարությունյան


== Դրվագներում ==
Գևորգ Աշուղյան
Նադեժդա Գևորգյան
Մելինե Համամջյան
Ռազմիկ Ամիրգուլյան


== Բալետային համարների կատարողներ ==
Նորայր Մեհրաբյան, Ն. Խաչատրյան, Ա. Անդրեասյան, Վանուշ Խանամիրյան, Ջուլիետ Քալանթարյան, Մ. Միտյայ, Աննա Մարիկյան, Մ. Սահակյան, Ս. Մարաբյան


== Նկարահանող խումբ ==
Սցենարի հեղինակ՝ Ժորա Հարությունյան
Բեմադրող ռեժիսոր՝ Ժիրայր Ավետիսյան
Բեմադրող օպերատոր՝ Է. Հակոբյան
Բեմադրող նկարիչ՝ Ստեփան Անդրանիկյան
Կոմպոզիտոր՝ Վ. Կոտոյան
Հնչյունային օպերատոր՝ Ֆրունզե Ամիրխանյան
Բալետմեյստերներ` Զ. Մուրադյան, Ա. Ղարիբյան
Դիրիժոր՝ Ա. Քաթանյան
Տնօրեն՝ Ռ. Նազարյան


== Ծանոթագրություններ ==
Րաֆֆի Քասաբյան

Րաֆֆի Քասաբյան (անգլ.՝ Raffi Qasabian), ավստրալահայ անոթային վիրաբույժ, Նոր Հարավային Ուելսի Ավստրալասիական թագավորական քոլեջի տարածաշրջանային կոմիտեի քարտուղար։


== Կենսագրություն ==
Վիրաբուժական կրթությունը Րաֆֆի Քասաբյանը ստացել է Ավստրալիայում և անոթային ու էնդովասկուլյար վիրաբուժության ոլորտում լրացուցիչ փորձ է ձեռք բերել 2007 թվականին Լոնդոնի Սուրբ Թոմաս հիվանդանոցում ստաժավորում անցնելու ընթացքում։ Նա աշխատում է Արքայազն Ալֆրեդի թագավորական հիվանդանոցում։ Նաև Սիդնեյի համալսարանի Կենտրոնական կլինիկական դպրոցի վիրաբուժական դասընթացի համակարգողն է։


== Բարեգործական աշխատանք ==
Դոկտոր Րաֆֆի Քասաբյանը հայ փախստականների թոռ է և առաջին սերնդի ավստրալիացի։ Իր հայկական ժառանգությամբ առաջնորդվելով՝ Րաֆֆին պարբերաբար այցելում է Երևանի Նորք-Մարաշ բժշկական կենտրոն՝ Հայաստանում անոթային վիրաբուժական օգնությունը զարգացնելու համար տրամադրելով բարեգործական ծառայություններ։ Առաջին անգամ նա Հայաստան է այցելել 2004 թվականին, երբ դեռ անոթային վիրաբուժության պրակտիկա էր անցնում։ 2009 թվականին, հաստատվելով որպես կլինիկական բժիշկ Սիդնեյում, բժիշկ Րաֆֆի Քասաբյանը սկսեց այցելել Հայաստան տարեկան երկու անգամ՝ Սիդնեյի հայրենակից Լինետ Շահինյանի աջակցությամբ։
Ըստ բժիշկ Քասաբյանի՝ հաճախակի այցելությունները հայրենիք իրեն օգնում են վերգտնել իր արմատներն ու միանալ իր հայրենակիցներին։ Դրանից նա մեծ բերկրանք է ապրում։ Քասաբյանի երազանքն է անոթային վիրաբուժության դպրոց հիմնելը և այնտեղ սովորելու համար բժիշկներին Ավստրալիա հրավիրելը։


== Ծանոթագրություններ ==


== Արտաքին հղումներ ==
Դոկտոր Քասաբյանի նկարագիրը Սիդնեյի անոթային մասնագետների ինդեքսում
Մոկրովոլյա

Մոկրովոլյա (ուկրաիներեն՝ Мокроволя), գյուղ Ուկրաինայի Խմելնիցկիի մարզի Բելոգորսկի շրջանում։
2001 թվականի տվյալներով Մոկրովոլյա գյուղում բնակվում էր 731 մարդ։ Բնակավայրը զբաղեցնում է 0,193 կմ² տարածք։ Բնակչության խտությունը կազմում էր 3787,56 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Յան (այլ կիրառումներ)

Յան, կարող է վերաբերել՝

Յան - գետ Ռուսաստանում, հոսում է Կիրովի մարզում Տուժինսկի շրջանում
Յան - եբրայական ծագումով Յոհանան (יוחנן, թարգմանաբար` «Յահվեն ողորմած է») անվան արևմտյան սլավոնների մոտ (լեհեր, չեխեր, սլովակներ), ինչպես նաև` Նիդերլանդներում տարածված ձև
Արզնիի պատմության և մշակույթի անշարժ հուշարձանների ցանկ (Կոտայքի մարզ)

Այս հոդվածը ներկայացնում է Կոտայքի մարզի Արզնի գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 42 հուշարձան (17 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==